Amical Viquipèdia lliura els premis Viquibalear
2010-03-25 10:19:37

Estudiants de secundària i batxillerat de les Illes Balears han creat més de 450 articles a la Viquipèdia en català

Els premis Viquibalear 2010 ja té guardonats. Entre els dies 26 i 30 de març Amical Viquipèdia lliurarà els premis als alumnes de Secundària i Batxillerat que han contribuït a millorar la [Viquipèdia](http://ca.wikipedia.org/wiki/ "vp:"). Hi van participar un total de 165 alumnes de 13 centres de les Illes Balears que, amb 472 articles nous, representa una [activitat](http://www.viquibalear.cat/index.php?title=Viquibalear:Classificaci%C3%B3 "vib:Viquibalear:Classificació") de gairebé 3 articles nous per alumne i també de 7 articles per dia, des que va començar el concurs el 20 de desembre del 2009.

[Viquibalear](http://www.viquibalear.cat/index.php?title= "vib:") és un [projecte de l'Amical](http://www.viquibalear.cat/index.php?title=Viquibalear:Objectius "vib:Viquibalear:Objectius") que encoratja els alumnes de les Illes Balears a treballar en equip mitjançant la creació i millora d'articles de la [Viquipèdia](http://ca.wikipedia.org/wiki/ "vp:"). Organitzats en grups sota l'ajuda i supervisió d'un professor, que ha rebut prèviament un curs sobre el sistema col·laboratiu "wiki" dels projectes de la [Fundació Wikimèdia](http://wikimediafoundation.org/wiki/ "wikimedia:"), l'Amical consciencia el jovent sobre els valors de la col·laboració mútua i promou la lliure divulgació del coneixement i de la cultura balear.

Aquesta aplicació didàctica, coordinada pels professors [Pau Cabot](mailto:paucabot@gmail.com "mailto:paucabot@gmail.com") i Antoni Salvà, que també són viquipedistes i membres de l'Amical, ha comptat amb el suport de la [Direcció General d'Innovació i Formació del Professorat](http://www.caib.es/govern/organigrama/area.do?coduo=37&lang=ca "http://www.caib.es/govern/organigrama/area.do?coduo=37&lang=ca") de la [Conselleria d'Educació i Cultura del Govern de les Illes Balears](http://www.caib.es/govern/organigrama/area.ca.jsp?coduo=7 "http://www.caib.es/govern/organigrama/area.ca.jsp?coduo=7").

La relació dels premiats, decidida pel jurat el proppassat dimecres 4 de març, és la següent:

  * Alumnes amb més articles traslladats

     Dues alumnes, [Clauka8](http://www.viquibalear.cat/index.php?title=User:Clauka8 "vib:User:Clauka8") i [María Amaro Jiménez](http://www.viquibalear.cat/index.php?title=User:Mar%C3%ADa_Amaro_Jim%C3%A9nez "vib:User:María Amaro Jiménez"), han estat les alumnes que més articles han traslladat a la [Viquipèdia](http://ca.wikipedia.org/wiki/ "vp:"), amb un total de 77 i 12 articles, respectivament. Cadascuna rebrà el premi d'un ordinador portàtil. En el segon cas, és la guanyadora en la modalitat de més articles traslladats de temàtica balear. 
  * Grup d'alumnes amb més articles traslladats

     El professor [Tonibaveroni](http://www.viquibalear.cat/index.php?title=User:Tonibaveroni "vib:User:Tonibaveroni") de l'IES Antoni Maura, de Palma de Mallorca, ha coordinat un grup d'alumnes que ha bolcat un nombre total de 232 articles a la [Viquipèdia](http://ca.wikipedia.org/wiki/ "vp:"). Els seus alumnes rebran un iPod de regal, entre els quals es troba l'alumna editora més prolífica, [Clauka8](http://www.viquibalear.cat/index.php?title=User:Clauka8 "vib:User:Clauka8"), i Baveroni també serà premiat amb un ordinador portàtil. 
  * Millor article nou i, també, millor ampliació d'article

     Els alumnes [Veronica](http://www.viquibalear.cat/index.php?title=User:Veronica "vib:User:Veronica"), [Andrea](http://www.viquibalear.cat/index.php?title=User:Andrea "vib:User:Andrea"), [Antonio](http://www.viquibalear.cat/index.php?title=User:Antonio "vib:User:Antonio"), [Linkswordie](http://www.viquibalear.cat/index.php?title=User:Linkswordie "vib:User:Linkswordie") i [Suso](http://www.viquibalear.cat/index.php?title=User:Suso "vib:User:Suso"), de l'IES Xarc d'Eivissa, seran guardonats amb un lot de llibres i un  iPod, per haver elaborat el millor article d'enguany a [Viquibalear](http://www.viquibalear.cat/index.php?title= "vib:"), "[Torres de defensa de les Pitiüses](http://www.viquibalear.cat/index.php?title=Torres_de_defensa_de_les_Piti%C3%BCses "vib:Torres de defensa de les Pitiüses")" i, alhora, per la millor ampliació d'article amb "[Forn de calç](http://www.viquibalear.cat/index.php?title=Forn_de_cal%C3%A7 "vib:Forn de calç")". El professor d'aquest grup, [Ernest](http://www.viquibalear.cat/index.php?title=User:Ernest "vib:User:Ernest"), també ha rebut un iPod de regal. 



Finalment, el jurat ha decidit guardonar amb un iPod la resta dels deu primers alumnes de la [classificació individual](http://www.viquibalear.cat/index.php?title=Viquibalear:Classificaci%C3%B3 "vib:Viquibalear:Classificació"), que són: [Jquetgles](http://www.viquibalear.cat/index.php?title=User:Jquetgles "vib:User:Jquetgles"), [More](http://www.viquibalear.cat/index.php?title=User:More "vib:User:More"), [Dani Caules](http://www.viquibalear.cat/index.php?title=User:Dani_Caules "vib:User:Dani Caules"), [Julián Correa](http://www.viquibalear.cat/index.php?title=User:Juli%C3%A1n_Correa "vib:User:Julián Correa"), [Marta ensesa](http://www.viquibalear.cat/index.php?title=User:Marta_ensesa "vib:User:Marta ensesa"), [Antonio.rodriguez](http://www.viquibalear.cat/index.php?title=User:Antonio.rodriguez "vib:User:Antonio.rodriguez"), [Cbenito](http://www.viquibalear.cat/index.php?title=User:Cbenito "vib:User:Cbenito"), [Berto Gomila](http://www.viquibalear.cat/index.php?title=User:Berto_Gomila "vib:User:Berto Gomila"), [Siull05](http://www.viquibalear.cat/index.php?title=User:Siull05 "vib:User:Siull05") i [Alexia17](http://www.viquibalear.cat/index.php?title=User:Alexia17 "vib:User:Alexia17").

L'Amical Viquipèdia, per mitjà del coordinador de Viquibalear, Pau Cabot, lliurarà els premis als joves i precoços viquipedistes en les següents dates:

  * Alumnes de Mallorca

     Data: Divendres 26 de març, a les 13h. 
     Lloc: IES Antoni Maura (Palma). 
     Nota: Aquest acte comptarà amb l'assistència de Joan Gomà, president de l'Amical. 
  * Alumnes de Menorca

     Data: Dilluns 29 de març, a les 11h. 
     Lloc: IES Pascual Calbó 
  * Alumnes d'Eivissa

     Data: Dimarts 30 de març, a les 11h. 
     Lloc: IES Xarc



#### Contacte 

  * Illes Balears: [Pau Cabot](mailto:paucabot@gmail.com "mailto:paucabot@gmail.com") (Coordinador de [Viquibalear](http://www.viquibalear.cat/index.php?title= "vib:")) 
  * Amical Viquipèdia: [Joan Gomà](mailto:jrgoma@gmail.com "mailto:jrgoma@gmail.com") (President d'Amical Viquipèdia) 
  * General: [Equip de premsa](mailto:comunicacio@viquimedia.cat "mail:comunicacio") d'Amical Viquipèdia 



####  Més informació 

  * [http://www.wikimedia.cat](http://www.wikimedia.cat/ "http://www.wikimedia.cat")
  * Twitter (i [identi.ca](http://identi.ca/)): @wikimediacat 
  * [Viquibalear](http://www.viquibalear.cat/index.php?title= "vib:")
  * [Bases del concurs](http://www.viquibalear.cat/index.php?title=Viquibalear:Bases_del_concurs "vib:Viquibalear:Bases del concurs")
  * [Relació de premiats](http://www.viquibalear.cat/index.php?title=Viquibalear:Premis "vib:Viquibalear:Premis")